Meie laupäevane metsaskäik oli seega täielik seikluste rada. Hermann ja Elli magasid seejärel kodus kogu ülejäänud päeva ja õhtu nagu nuiad. Ja öösel kell üks siis otsustas tütarlaps ärgata ja uutele tegudele asuda, mis tähendas käbedat müramist meie noore kassi Mooruga. Jaht ja tagaajamine käis läbi maja mööbli alt ja mööbli pealt ja läks  nõnda ülemeelikuks, et Hermann tuli noori valjult haukudes korrale kutsuma, mispeale ilmus magamistoast vihane ning unine Ott, kamandas iga roju oma kotile ja käskis mul ka tuled ära kustutada ja magama tulla.